Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: nyilvánosságáról szóló 1992. évi LXIII. törvény 3. § (1) bekezdése kifejezetten utal arra, hogy személyes adat akkor
Paragraph Index: 390

nyilvánosságáról szóló 1992. évi LXIII. törvény 3. § (1) bekezdése kifejezetten utal arra, hogy személyes adat akkor kezelhetõ, ha ahhoz az érintett hozzájárul, vagy azt törvény elrendeli. Az Sztv. 18. §-a úgy rendelkezik, hogy a jegyzõ a szociális ellátásra való jogosultság megállapítása, az ellátás biztosítása, fenntartása és megszüntetése céljából nyilvántartást vezet. Ez az elõírás meghatározza azoknak az adatoknak a körét is, amelyeket a nyilvántartásnak tartalmaznia kell. (Pl. a jogosult természetes személyazonosító adatait; állampolgárságát; illetõleg bevándorolt vagy menekült jogállását; belföldi lakó-, illetõleg tartózkodási helyét; a tartására köteles személy alapvetõ személyazonosító adatait; a jogosultsági feltételekre és az azokban bekövetkezett változásokra vonatkozó adatokat; a szociális ellátás megállapítására, megváltoztatására és megszüntetésére vonatkozó döntést; a jogosultság és a térítési díj megállapításához szükséges jövedelmi adatokat.) A vázoltakból kitûnik, hogy az Sztv. 18. §-a kifejezetten csak az igénylõ jövedelmére, s nem a vagyoni helyzetére utaló adatok nyilvántartásba vételérõl rendelkezett, s nem tette lehetõvé sem a készpénzvagyonára, sem az ingatlanvagyonára vonatkozó adatok felvételét. Az Alkotmánybíróság álláspontja kialakításakor tekintettel volt az Alkotmány 37. § (3) bekezdés elsõ és második mondatára, miszerint „a Kormány tagjai feladatuk ellátása körében rendeleteket adhatnak ki. Ezek azonban törvénnyel vagy a Kormány rendeletével és határozatával nem lehetnek ellentétesek. Mindezek alapján az Alkotmánybíróság úgy ítélte meg, hogy az R.4. 1. számú mellékletének 2. pontja az Sztv. 18. §-ában foglaltak sérelmével, tehát alkotmányellenesen írta elõ a jövedelemnyilatkozatban a vagyoni körülmények felvételét. A vázoltakra tekintettel az Alkotmánybíróság a vizsgált szabályozást a rendelkezõ részben foglaltaknak megfelelõen megsemmisítette.

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes